title: Decizia Consiliului din 22 decembrie 2004 de modificare a Deciziei 2003/631/CE de adoptare a unor măsuri privind Liberia în conformitate cu articolul 96 din Acordul de parteneriat ACP-CE într-un caz de urgență specială

text:
Anunţ juridic important

|

32005D0016

Jurnalul Oficial L 008 , 12/01/2005 p. 0012 - 0013

		20041222Decizia Consiliuluidin 22 decembrie 2004de modificare a Deciziei 2003/631/CE de adoptare a unor măsuri privind Liberia în conformitate cu articolul 96 din Acordul de parteneriat ACP-CE într-un caz de urgență specială(2005/16/CE)CONSILIUL UNIUNII EUROPENE,având în vedere Acordul de parteneriat ACP-CE care a intrat în vigoare la 1 aprilie 2003, în special articolul 96,având în vedere Acordul intern între reprezentanții guvernelor statelor membre, întruniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE [1], în special articolul 3,având în vedere propunerea Comisiei,întrucât:(1) Decizia 2002/274/CE a Consiliului din 25 martie 2002 de încheiere a consultărilor cu Liberia prevăzute la articolele 96 și 97 din Acordul de parteneriat ACP-CE [2] dispune adoptarea măsurilor adecvate în sensul articolului 96 alineatul (2) litera (c) și al articolului 97 alineatul (3) din Acordul de parteneriat ACP-CE.(2) Decizia 2003/631/CE a Consiliului din 25 august 2003 de adoptare a unor măsuri privind Liberia în conformitate cu articolul 96 din Acordul de parteneriat ACP-CE într-un caz de urgență specială [3] dispune adoptarea de noi măsuri adecvate în sensul articolului 96 alineatul (2) litera (c) și al articolului 97 alineatul (3) din Acordul de parteneriat ACP-CE.(3) Condițiile actuale din Liberia nu asigură încă respectarea principiilor democratice, a bunei guvernări și a statului de drept.(4) În consecință, este necesar să se prelungească perioada de valabilitate a măsurilor prevăzute de Decizia 2003/631/CE și să se continue dialogul politic intens cu Guvernul Liberiei,DECIDE:Articolul 1Măsurile prevăzute la articolul 1 din Decizia 2003/631/CE expiră la 30 iunie 2006. Această dată nu împiedică nici o dată de expirare specifică menționată în instrumentele financiare reglementate de prezenta directivă.Scrisoarea care figurează în anexa la prezenta decizie se adresează Ministrului Afacerilor Externe al Liberiei.Articolul 2După cum se consemnează în proiectul de scrisoare anexat la Decizia 2002/274/CE, rezultatul consultărilor rămâne neafectat.Articolul 3Prezenta decizie intră în vigoare la data adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 22 decembrie 2004.Pentru ConsiliuPreședinteleC. Veerman[1] JO L 317, 15.12.2000, p. 376.[2] JO L 96, 13.4.2002, p. 23.[3] JO L 220, 3.9.2003, p. 3.--------------------------------------------------20041222ANEXĂPROIECT DE SCRISOARE CĂTRE MINISTRUL AFACERILOR EXTERNE AL LIBERIEIExcelenței Sale domnul Thomas Nimely YayaMinistrul Afacerilor Externe MonroviaLiberiaStimate domnule ministru,Prin scrisoarea sa înregistrată cu numărul SGS3/7429 din 27 august 2003, Uniunea Europeană a informat Guvernul Liberiei în legătură cu intențiile sale de a participa la procesul de pace din Liberia pe baza Acordului global de pace. Scrisoarea menționa, de asemenea, și faptul că Uniunea Europeană va urmări îndeaproape dezvoltarea politică și reforma de tranziție din țara dumneavoastră și va continua dialogul politic intens pe baza articolului 8 din Acordul de parteneriat ACP-CE și a rezultatului consultărilor, în conformitate cu scrisoarea dumneavoastră nr. SGS 272745 din 27 martie 2002.A trecut mai mult de un an de când Guvernul național de tranziție al Liberiei și-a început activitatea în urma semnării Acordului global de pace de la Accra din august 2003. Acum este momentul să se realizeze progrese în punerea în aplicare a acordului global de pace și a înțelegerilor care au rezultat din consultările menționate mai sus.Uniunea Europeană este încântată să constate, în acest moment, că securitatea și calmul au revenit în țară și că s-au făcut câteva demersuri inițiale pentru introducerea schimbărilor democratice și reforma funcționării sectorului public. Cu toate acestea, rămân motive serioase de îngrijorare în ceea ce privește gestionarea finanțelor publice și gestionarea macroeconomică de către guvernul național de tranziție al Liberiei și întreprinderile de stat, precum și în ceea ce privește nivelul din ce în ce mai ridicat al corupției. De asemenea, comisiile înființate în conformitate cu Acordul global de pace au înregistrat până în prezent progrese insuficiente pe calea punerii în aplicare a mandatelor lor de îmbunătățire a guvernării și responsabilității. Se impun, de asemenea, demersuri suplimentare pentru abordarea problemelor legate de drepturile omului.Ținând seama de cele de mai sus, Uniunea Europeană consideră că Guvernul național provizoriu al Liberiei nu este pe deplin funcțional și operațional și, în consecință, măsurile adecvate nu pot fi încă revocate complet. Ele vor fi revocate după instalarea unui guvern și a unui președinte responsabili și aleși în mod democratic.Din acest motiv, Uniunea Europeană a decis prelungirea cu 18 luni a Deciziei 2003/631/CE a Consiliului din 25 august 2003. În timpul acestei perioade, dialogul nostru politic intens ar trebui să continue, pe baza articolului 8 din Acordul de parteneriat ACP-CE și pe baza rezultatului consultărilor, după cum se menționează în scrisoarea noastră nr. SGS 272745 din 27 martie 2002, în vederea îmbunătățirii în continuare a respectării drepturilor omului, democrației, statului de drept și bunei guvernări. Dialogul va implica Președinția Uniunii Europene și a Comisiei Europene și va include analize politice semestriale.Între timp, pe baza măsurilor adecvate definite în Decizia 2003/631/CE a Consiliului din 25 august 2003, sprijinul pentru procesul de pace și cadrul provizoriu axat pe rezultate va continua.Cu stimă,Pentru ComisiePentru Consiliu--------------------------------------------------


title: 2009/492/CE: Decizia Comisiei din 22 iunie 2009 cu privire la contribuția financiară a Comunității la fondul fiduciar 911100MTF/INT/003/CEE (TFEU 970089129) pentru a asista campania împotriva febrei aftoase în afara Comunității

text:
               26.6.2009

               RO

               Jurnalul Oficial al Uniunii Europene

               L 164/64

      DECIZIA COMISIEI

   din 22 iunie 2009
   cu privire la contribuția financiară a Comunității la fondul fiduciar 911100MTF/INT/003/CEE (TFEU 970089129) pentru a asista campania împotriva febrei aftoase în afara Comunității
   (2009/492/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 13,
   întrucât:

               (1)

               Decizia 90/424/CEE stabilește procedurile care reglementează contribuția financiară a Comunității la măsuri veterinare specifice. Măsurile respective includ campania împotriva febrei aftoase. Decizia respectivă prevede că orice măsură pe care Comunitatea o adoptă pentru a asista campania împotriva febrei aftoase în afara Comunității, în special cu scopul de a proteja zonele de risc din interiorul Comunității, poate beneficia de o contribuție financiară a Comunității.

               (2)

               În contextul marilor epidemii de febră aftoasă izbucnite la sfârșitul anilor cincizeci, atât în Comunitate, cât și în țările vecine, a fost creată Comisia Europeană pentru Combaterea Febrei Aftoase (EUFMD) în cadrul Organizației Națiunilor Unite pentru Alimentație și Agricultură (FAO).

               (3)

               În anii șaizeci, din cauza riscurilor crescute de introducere a unor sușe exotice de febră aftoasă în Europa, țările membre ale EUFMD au fost invitate să creeze un fond fiduciar destinat finanțării măsurilor de urgență care urmau să fie aplicate în Balcani, aceștia reprezentând principala cale de intrare a bolii. Ulterior, acest fond a fost divizat în fondul fiduciar 911100MTF/003/CEE, susținut de acele țări care erau, în același timp, state membre ale Comunității, și fondul fiduciar 909700MTF/004/MUL, susținut de țările membre ale EUFMD care nu sunt sau care nu erau la acea dată state membre ale Comunității.

               (4)

               Articolul 4 din Directiva 90/423/CEE a Consiliului (2) prevede încetarea vaccinării profilactice împotriva febrei aftoase în întreaga Comunitate în 1991.

               (5)

               Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase (3) a reconfirmat interzicerea vaccinării profilactice și a extins posibilitatea utilizării vaccinării de urgență împotriva febrei aftoase.

               (6)

               Câteva focare de febră aftoasă raportate începând cu 1992, în special în zonele Comunității limitrofe țărilor terțe în care boala este endemică, precum și o epidemie majoră în anumite state membre în 2001 au dus la necesitatea unui nivel ridicat de conștientizare și de pregătire în ceea ce privește boala, inclusiv cooperarea internațională.

               (7)

               De asemenea, în țări terțe vecine cu statele membre au fost înregistrate în ultimii ani focare și, în anumite cazuri, epidemii grave, care pot amenința starea de sănătate a animalelor susceptibile din Comunitate.

               (8)

               Ținând seama de apariția unor noi topotipuri ale virusului și de o deteriorare regională a măsurilor de combatere, Comunitatea, în strânsă cooperare cu EUFMD și utilizând fondul fiduciar 911100MTF/003/CEE, a susținut campanii de vaccinare de urgență în Turcia și în Transcaucazia.

               (9)

               Comunitatea și Națiunile Unite au semnat, la 29 aprilie 2003, un acord-cadru financiar și administrativ care stabilește cadrul indispensabil pentru acordul între Comisia Comunităților Europene și Organizația Națiunilor Unite pentru Alimentație și Agricultură, semnat la 17 iulie 2003.

               (10)

               În conformitate cu Decizia 2005/436/CE a Comisiei din 13 iunie 2005 privind cooperarea Comunității cu Organizația pentru Alimentație și Agricultură în ceea ce privește, în special, activitățile Comisiei Europene în domeniul combaterii febrei aftoase (4), Comisia a încheiat „Acordul de punere în aplicare 911100MFT/INT/003/CEE (TFEU 970089129) privind activitățile permanente finanțate de Comunitatea Europeană ale Comisiei Europene pentru Combaterea Febrei Aftoase a FAO”, care a fost semnat la 1 septembrie 2005 și a funcționat între 1 ianuarie 2005 și 31 decembrie 2008.

               (11)

               Este necesară reînnoirea acordului de punere în aplicare respectiv și stabilirea contribuției Comunității la fondul fiduciar 911100MTF/INT/003/CEE.

               (12)

               Având în vedere extinderile succesive ale Uniunii Europene din 2004 și 2007, este necesară stabilirea contribuției Comunității la un nivel maxim de 8 000 000 EUR pentru o perioadă de patru ani. Bugetul fondului fiduciar pentru 2009 ar trebui constituit din soldul final al resurselor acestuia la 31 decembrie 2008 și dintr-o contribuție a Comunității care să permită atingerea unei sume în dolari SUA echivalentă cu 2 000 000 EUR. Ulterior, cheltuielile vor fi finanțate prin transferuri anuale.

               (13)

               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   (1)   Soldul fondului fiduciar 911100MTF/INT/003/CEE (TFEU 970089129) (denumit în continuare „fondul fiduciar”) se stabilește la data de 31 decembrie 2008 la 677 855 EUR.
   (2)   Contribuția financiară a Comunității la fondul fiduciar se stabilește la un maxim de 8 000 000 EUR pentru o perioadă de patru ani începând cu 1 ianuarie 2009.
   (3)   Prima rată a sumei menționate la alineatul (2) pentru anul 2009 este compusă din următoarele elemente:

               (a)

               soldul menționat la alineatul (1);

               (b)

               o contribuție a Comunității cu suma necesară pentru a atinge un total al fondului fiduciar în dolari SUA echivalent cu 2 000 000 EUR.

         (4)   Cheltuielile efectuate de fondul fiduciar în cursul anilor 2009, 2010, 2011 și 2012 vor fi finanțate prin contribuții anuale ale Comunității plătibile în 2010, 2011, 2012 și, respectiv, în 2013. Cu toate acestea, plata acestor contribuții depinde de disponibilitatea resurselor în bugetul Comunității.
   (5)   Contribuțiile anuale ale Comunității menționate la alineatul (4) se bazează pe raportul financiar întocmit de Comisia Europeană pentru Combaterea Febrei Aftoase (EUFMD) la sesiunea anuală a comitetului executiv sau la sesiunea generală semestrială a EUFMD, acest raport fiind însoțit de o documentație detailată în conformitate cu normele Organizației Națiunilor Unite pentru Alimentație și Agricultură (FAO).
   Articolul 2
   (1)   Se încheie un acord de punere în aplicare privind utilizarea și funcționarea fondului fiduciar între Comisie și FAO pe o perioadă de patru ani, începând cu 1 ianuarie 2009.
   (2)   Fondul fiduciar este gestionat în comun de Comisie și EUFMD în conformitate cu acordul de punere în aplicare menționat la alineatul (1).

      Adoptată la Bruxelles, 22 iunie 2009.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19.

      (2)  JO L 224, 18.8.1990, p. 13.

      (3)  JO L 306, 22.11.2003, p. 1.

      (4)  JO L 151, 14.6.2005, p. 26.


title: Decizia nr. E1 din 12 iunie 2009 privind modalitățile practice aferente perioadei de tranziție pentru schimbul de date pe cale electronică menționat la articolul 4 din Regulamentul (CE) nr. 987/2009 al Parlamentului European și al Consiliului (Text cu relevanță pentru SEE și pentru Acordul CE/Elveția)

text:
               24.4.2010

               RO

               Jurnalul Oficial al Uniunii Europene

               C 106/9

         DECIZIA NR. E1
   din 12 iunie 2009
   privind modalitățile practice aferente perioadei de tranziție pentru schimbul de date pe cale electronică menționat la articolul 4 din Regulamentul (CE) nr. 987/2009 al Parlamentului European și al Consiliului
   (Text cu relevanță pentru SEE și pentru Acordul CE/Elveția)
   2010/C 106/03
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate (2),
   având în vedere articolul 72 litera (d) din Regulamentul (CE) nr. 883/2004 privind coordonarea sistemelor de securitate socială, conform căruia Comisia administrativă are responsabilitatea de a încuraja utilizarea cât mai extinsă de noi tehnologii,
   având în vedere articolul 4 din Regulamentul (CE) nr. 987/2009, conform căruia „Transmiterea datelor între instituții sau organisme de legătură se efectuează pe cale electronică …” și „Comisia administrativă stabilește structura, conținutul, formatul și modalitățile de efectuare a schimbului de documente și de documente electronice structurate”,
   având în vedere articolul 95 din Regulamentul (CE) nr. 987/2009, referitor la perioada de tranziție, care prevede că „Fiecare stat membru poate beneficia de o perioadă de tranziție pentru schimbul de date prin mijloace electronice …” și că „Aceste perioade de tranziție nu depășesc 24 de luni de la data intrării în vigoare a regulamentului de punere în aplicare.”,
   întrucât:

               (1)

               Articolul 95 din Regulamentul (CE) nr. 987/2009 împuternicește Comisia administrativă să stabilească modalitățile practice pentru orice perioade de tranziție necesare, în vederea asigurării schimbului de date necesar pentru aplicarea regulamentului de bază și a regulamentului de punere în aplicare.

               (2)

               Se impune clarificarea principiilor de bază care trebuie aplicate de instituții pe parcursul perioadei de tranziție.

               (3)

               Se preconizează că, ulterior datei de intrare în vigoare a noilor regulamente, va exista în continuare un număr semnificativ de cereri în curs în ceea ce privește drepturile dobândite în temeiul Regulamentului (CEE) nr. 1408/71 al Consiliului (3), înainte de această dată. Referitor la aceste cereri, se propune ca schimbul de informații să se bazeze în general pe procedurile incluse în Regulamentul (CEE) nr. 1408/71 și în Regulamentul (CEE) nr. 574/72 al Consiliului (4), inclusiv pe utilizarea formularelor E.

               (4)

               Din articolul 94 alineatul (1) din Regulamentul (CE) nr. 987/2009 reiese că, în circumstanțele prevăzute la considerentul anterior, se va efectua o „dublă acordare”, beneficiarul primind suma mai avantajoasă.

               (5)

               Totuși, în practică, în marea majoritate a cazurilor, dacă nu în toate cazurile, aplicarea noilor regulamente nu va îmbunătăți o acordare care se bazează pe regulamentele anterioare. Prin urmare, se consideră nerealist să se aștepte ca, în aceste circumstanțe, instituțiile să aplice proceduri duble în temeiul Regulamentelor (CEE) nr. 574/72 și (CE) nr. 987/2009.

               (6)

               Punctul 5 din Decizia nr. H1 (5) clarifică statutul certificatelor (formularelor E) și al cardului european de asigurări sociale de sănătate (inclusiv al certificatelor provizorii de înlocuire) eliberate anterior datei de intrare în vigoare a Regulamentelor (CE) nr. 883/2004 și (CE) nr. 987/2009.

               (7)

               Pe parcursul perioadei de tranziție, statelor membre le revine în întregime decizia cu privire la momentul în care sunt pregătite să adere la Sistemul de schimb electronic de informații privind securitatea socială (EESSI – Electronic Exchange of Social Security Information) în totalitate sau pe sectoare.
               Hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:

               1.

               Pe parcursul perioadei de tranziție, principiul director va fi reprezentat de buna cooperare între instituții, de pragmatism și de flexibilitate. Dintre toate, elementul cel mai important este necesitatea de a garanta o tranziție ușoară pentru cetățenii care își exercită drepturile în temeiul noului regulament.

               2.

               De la data intrării în vigoare a Regulamentului (CE) nr. 883/2004 și a Regulamentului (CE) nr. 987/2009, versiunile tipărite ale documentelor electronice structurate (DES) vor înlocui formularele E bazate pe Regulamentele (CEE) nr. 1408/71 și (CEE) nr. 574/72.

               3.

               Fără a aduce atingere punctului 2, statele membre care dețin sisteme electronice care emit formulare E sau care operează schimburi electronice (de exemplu, proiectele Build), care nu pot fi schimbate în mod rezonabil în acest interval, pot să le utilizeze în continuare pe parcursul perioadei de tranziție, atât timp cât se asigură în totalitate drepturile cetățenilor în temeiul noilor regulamente.

               4.

               În toate cazurile, pe parcursul perioadei de tranziție, orice instituție acceptă informațiile relevante incluse în orice document eliberat de o altă instituție, chiar dacă informațiile se bazează pe un format, un conținut sau o structură perimate. În cazul existenței unor îndoieli cu privire la drepturile cetățenilor în cauză, instituția va contacta instituția emitentă, în spiritul unei bune cooperări.

               5.

               Astfel cum se prevede la punctul 5 din Decizia nr. H1, formularele E, documentele și cardurile europene de asigurări sociale de sănătate (inclusiv certificatele provizorii de înlocuire) eliberate anterior datei de intrare în vigoare a Regulamentelor (CE) nr. 883/2004 și (CE) nr. 987/2009 continuă să fie valabile și să fie luate în considerare de autoritățile altor state membre chiar și ulterior acestei date, până în momentul expirării propriei lor date de valabilitate sau până în momentul retragerii sau înlocuirii lor cu documente eliberate sau comunicate în temeiul Regulamentelor (CE) nr. 883/2004 și (CE) nr. 987/2009.

               6.

               Fiecare stat membru poate urma o metodă flexibilă și graduală, pe sectoare, în punerea în aplicare a Sistemului de schimb electronic de informații privind securitatea socială (EESSI), pe măsură ce devine operațional pentru EESSI prin punctul său/punctele sale de acces. De asemenea, un stat membru poate alege să participe la EESSI numai în momentul în care toate sectoarele sale sunt operaționale.

               7.

               A fi „operațional pentru EESSI” înseamnă că sectorul/punctul de acces respectiv poate atât să transmită, cât și să primească toate mesajele din acel sector către/dinspre punctele de acces ale altor state membre.

               8.

               Informațiile privind sectoarele în care un stat membru este conectat la EESSI sunt incluse într-o listă accesibilă instituțiilor naționale și se va regăsi, de asemenea, în lista EESSI. Statele membre informează în scris, în consecință, Comisia administrativă înainte de data de conectare.

               9.

               Pe parcursul perioadei de tranziție, schimbul de informații între două state membre, în cadrul unui sector, se realizează fie prin sistemul EESSI, fie în afara acestuia. Nu se permite o „combinare” a acestor modalități, fără a se aduce atingere eventualelor acorduri bilaterale care pot, de exemplu, să se refere la testare sau la formare comună sau la alte motive asemănătoare.

               10.

               Se va pune la dispoziția instituțiilor un format standard pentru versiunile tipărite ale DES, care urmează să fie stabilit de Comisia administrativă.

               11.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Gabriela PIKOROVÁ

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  JO L 149, 5.7.1971, p. 2.

      (4)  JO L 74, 27.3.1972, p. 1.

      (5)  A se vedea pagina 13 din prezentul Jurnal Oficial.


title: 2012/193/UE: Decizia Consiliului din 13 martie 2012 privind încheierea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen

text:
               13.4.2012

               RO

               Jurnalul Oficial al Uniunii Europene

               L 103/3

         DECIZIA CONSILIULUI
   din 13 martie 2012
   privind încheierea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen
   (2012/193/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 74, 77 și 79, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Ca urmare a autorizației acordate Comisiei la 15 mai 2006, au fost încheiate negocierile cu Republica Islanda, Principatul Liechtenstein, Regatul Norvegiei și Confederația Elvețiană în ceea ce privește participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen.

               (2)

               În conformitate cu Decizia 2012/192/UE a Consiliului (1) și sub rezerva încheierii acesteia la o dată ulterioară, Înțelegerea între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”) a fost semnată în numele Uniunii Europene la data de 22 septembrie 2011.

               (3)

               Înțelegerea ar trebui să fie încheiată.

               (4)

               Prezenta decizie nu aduce atingere poziției Regatului Unit, în temeiul Protocolului privind integrarea acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2).

               (5)

               Prezenta decizie nu aduce atingere poziției Irlandei, în temeiul Protocolului privind integrarea acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3).

               (6)

               Prezenta decizie nu aduce atingere poziției Danemarcei, în temeiul Protocolului privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Înțelegerea între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”) și declarația comună atașată la aceasta.
   Textul înțelegerii se atașează la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să depună actul de aprobare în numele Uniunii, în conformitate cu dispozițiile articolului 7 alineatul (4) din înțelegere, pentru a exprima acordul Uniunii de a își asuma obligații în temeiul acesteia.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 13 martie 2012.

            Pentru Consiliu

            Președintele

         M. VESTAGER

      (1)  A se vedea pagina 1 din prezentul Jurnal Oficial.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.
    ---documentbreak---

               13.4.2012

               RO

               Jurnalul Oficial al Uniunii Europene

               L 103/4

         ÎNȚELEGERE
   între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen
   UNIUNEA EUROPEANĂ
   și
   REPUBLICA ISLANDA,
   denumită în continuare „Islanda”,
   PRINCIPATUL LIECHTENSTEIN,
   denumit în continuare „Liechtenstein”,
   REGATUL NORVEGIEI,
   denumit în continuare „Norvegia”, și
   CONFEDERAȚIA ELVEȚIANĂ,
   denumită în continuare „Elveția”,
   denumite împreună, în continuare, „state asociate”,
   AVÂND ÎN VEDERE acordul încheiat la 18 mai 1999 între Consiliul Uniunii Europene, Republica Islanda și Regatul Norvegiei privind asocierea acestor state la punerea în aplicare, asigurarea respectării și dezvoltarea acquis-ului Schengen, denumit în continuare „Acordul de asociere cu Islanda și Norvegia”,
   AVÂND ÎN VEDERE acordul semnat la 26 octombrie 2004 între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, denumit în continuare „Acordul de asociere cu Elveția”,
   AVÂND ÎN VEDERE protocolul semnat la 28 februarie 2008 între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, denumit în continuare „Protocolul de asociere cu Liechtenstein”,
   AVÂND ÎN VEDERE acordul sub forma unui schimb de scrisori încheiat la 18 mai 1999 între Consiliul Uniunii Europene, Republica Islanda și Regatul Norvegiei privind comitetele care asistă Comisia Europeană în exercitarea competențelor sale de executare,
   AVÂND ÎN VEDERE acordul sub forma unui schimb de scrisori semnat la 26 octombrie 2004 între Consiliul Uniunii Europene și Confederația Elvețiană privind comitetele care asistă Comisia Europeană în exercitarea competențelor sale de executare,
   AVÂND ÎN VEDERE declarația anexată Protocolului de asociere cu Liechtenstein semnată la 28 februarie 2008 privind participarea la comitetele care asistă Comisia Europeană în exercitarea competențelor sale de executare,
   AVÂND ÎN VEDERE că noile acte sau măsuri ale acquis-ului Schengen adoptate de Comisia Europeană, denumită în continuare „Comisia”, în exercitarea competențelor sale de executare, cărora le-au fost aplicate procedurile prevăzute în prezenta înțelegere, sunt aplicate simultan pentru Uniunea Europeană și pentru statele membre în cauză ale acesteia, precum și pentru statele asociate,
   AVÂND ÎN VEDERE necesitatea de a asigura respectarea și punerea în aplicare în mod uniform a noilor acte sau măsuri ale acquis-ului Schengen care necesită participarea statelor asociate la lucrările comitetelor care asistă Comisia în exercitarea competențelor sale de executare atunci când se adoptă decizii cu privire la actele sau măsurile care constituie o dezvoltare a acquis-ului Schengen,
   ÎNTRUCÂT acordurile de asociere nu prevăd normele detaliate de participare a statelor asociate la lucrările comitetelor care asistă Comisia în exercitarea competențelor sale de executare atunci când se adoptă decizii cu privire la actele sau măsurile care constituie o dezvoltare a acquis-ului Schengen,
   ÎNTRUCÂT participarea Republicii Islanda, a Regatului Norvegiei și a Principatului Liechtenstein în cadrul comitetului care asistă Comisia în exercitarea competențelor sale de executare stabilite prin Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice cu privire la prelucrarea datelor cu caracter personal și libera circulație a acestor date (1) este prevăzută, în prezent, în Acordul privind Spațiul Economic European, în timp ce participarea Confederației Elvețiene la acest comitet este prevăzută în schimbul de scrisori anexat la Acordul de asociere cu Elveția,
   CONVIN CU PRIVIRE LA URMĂTOARELE DISPOZIȚII:
   Articolul 1
   Prezenta înțelegere se aplică actelor sau măsurilor de modificare sau de dezvoltare a acquis-ului Schengen adoptate de Comisie în exercitarea competențelor sale de executare în ceea ce privește punerea în aplicare, asigurarea respectării și dezvoltarea acquis-ului Schengen.
   Articolul 2
   (1)   Statele asociate sunt asociate ca observatori la activitatea comitetelor care asistă Comisia în exercitarea competențelor sale de executare în ceea ce privește punerea în aplicare, asigurarea respectării și dezvoltarea acquis-ului Schengen, denumite în continuare „comitete de comitologie Schengen”, menționate în anexă la prezenta înțelegere.
   (2)   Atunci când printr-un nou act de modificare sau de dezvoltare a acquis-ului Schengen se instituie un nou comitet care asistă Comisia în exercitarea competențelor sale de executare, statele asociate sunt asociate la lucrările acestui comitet de la data intrării în vigoare a actului de instituire a comitetului în cauză.
   (3)   Lista comitetelor de comitologie Schengen se actualizează periodic de către Comisie și se publică în Jurnalul Oficial al Uniunii Europene.
   Articolul 3
   (1)   Reprezentanții statelor asociate sunt asociați activității comitetelor de comitologie Schengen în modul indicat în prezentul articol.
   (2)   În cadrul comitetelor de comitologie Schengen, statele asociate au posibilitatea:

               —

               să explice problemele cu care se confruntă cu privire la un anumit act sau o anumită măsură privind punerea în aplicare, asigurarea respectării și dezvoltarea acquis-ului Schengen sau să răspundă problemelor întâmpinate de alte delegații;

               —

               să își exprime punctul de vedere cu privire la orice chestiuni privind elaborarea și dezvoltarea unor dispoziții care prezintă interes pentru acestea ori la punerea în aplicare a acestor dispoziții.

         (3)   Statele asociate au dreptul de a face sugestii în cadrul comitetelor de comitologie Schengen. După discuții, Comisia poate lua în considerare astfel de sugestii cu scopul de a face o propunere sau de a adopta o inițiativă.
   (4)   Statele asociate nu participă la votul comitetelor de comitologie Schengen și se retrag atunci când comitetul inițiază procedura de vot.
   (5)   Atunci când sunt convocate reuniuni ale comitetelor de comitologie Schengen, statele asociate primesc ordinea de zi, proiectele de măsuri asupra cărora li se solicită să prezinte observații, precum și orice alte documente de lucru relevante, simultan cu statele membre ale UE.
   (6)   Principiile și condițiile privind accesul public la documentele comitetelor de comitologie Schengen sunt identice cu cele aplicabile documentelor Comisiei (2).
   (7)   În scopul aplicării prezentei înțelegeri și în cadrul stabilirii aspectelor procedurale ale comitetelor de comitologie Schengen se face trimitere la prezentul articol.
   Articolul 4
   La elaborarea propunerilor de modificare sau de dezvoltare a dispozițiilor acquis-ului Schengen, Comisia consultă în mod informal experți din statele asociate în același mod în care consultă experți din statele membre ale Uniunii Europene, denumite în continuare „statele membre”, în vederea elaborării propunerilor sale.
   Articolul 5
   (1)   Adoptarea de noi acte sau măsuri care constituie o dezvoltare a acquis-ului Schengen este rezervată instituțiilor competente ale Uniunii Europene (3).
   Sub rezerva alineatului (3),

               —

               respectivele acte sau măsuri intră în vigoare simultan pentru Uniunea Europeană și pentru statele sale membre în cauză, precum și pentru statele asociate, cu excepția cazului în care aceste acte sau măsuri cuprind în mod explicit dispoziții contrare;

               —

               acceptarea de către fiecare stat asociat a respectivelor acte sau măsuri creează drepturi și obligații între acest stat asociat, pe de o parte, și Uniunea Europeană și statele membre ale acesteia pentru care aceste acte sau măsuri au caracter obligatoriu, pe de altă parte.

         (2)   Adoptarea actelor sau măsurilor menționate la alineatul (1), cărora le-au fost aplicate procedurile prevăzute în prezenta înțelegere, se comunică statelor asociate.
   Adoptarea actelor sau măsurilor menționate la alineatul (1) se comunică statelor asociate de către Secretariatul General al Comisiei, cu trimitere la prezentul articol, în cazul în care adoptarea acestor acte sau măsuri se notifică statelor membre.
   În cazul în care adoptarea actelor sau măsurilor menționate la alineatul (1) nu se notifică statelor membre de către Secretariatul General al Comisiei, adoptarea acestor acte sau măsuri se comunică statelor asociate de către direcția generală a Comisiei însărcinată cu adoptarea actelor sau măsurilor în cauză, cu trimitere la prezentul articol.
   (3)   Fiecare stat asociat decide în mod independent dacă acceptă conținutul actelor sau măsurilor menționate la alineatul (1) și dacă le pune în aplicare în ordinea sa juridică internă. Aceste decizii sunt notificate Comisiei în termen de 30 de zile de la comunicarea de către Comisie a actelor sau măsurilor în cauză.
   În ceea ce privește acceptarea de către statele asociate a actelor și măsurilor menționate la alineatul (1) și consecințele neacceptării acestora, se aplică următoarele dispoziții:

               —

               Islanda și Norvegia – articolul 8 din Acordul de asociere cu Islanda și Norvegia;

               —

               Elveția – articolul 7 din Acordul de asociere cu Elveția;

               —

               Liechtenstein – articolul 5 din Protocolul de asociere cu Liechtenstein.

         Articolul 6
   (1)   În ceea ce privește costurile administrative aferente punerii în aplicare a prezentei înțelegeri, statele asociate plătesc o contribuție anuală către bugetul general al Uniunii Europene, în conformitate cu procentul reprezentat de produsul intern brut al țărilor respective față de produsul intern brut al tuturor statele participante, în valoare de 500 000 EUR, sub rezerva unei ajustări anuale care reflectă rata inflației în Uniunea Europeană.
   Suma de 500 000 EUR se ajustează prin schimb de scrisori, în cazul în care evoluția numărului de comitete de comitologie Schengen în care participă statele asociate sau frecvența reuniunilor impun acest lucru.
   (2)   Cheltuielile de călătorie ale reprezentanților care participă la reuniunile comitetelor de comitologie Schengen nu sunt decontate.
   Articolul 7
   (1)   Secretarul General al Consiliului Uniunii Europene este depozitarul prezentei înțelegeri.
   (2)   Uniunea Europeană și statele asociate aprobă prezenta înțelegere în conformitate cu propriile proceduri.
   (3)   Intrarea în vigoare a prezentei înțelegeri necesită aprobarea de către Uniunea Europeană și de către cel puțin un stat asociat.
   (4)   Prezenta înțelegere intră în vigoare între Uniunea Europeană și statul asociat în cauză în prima zi din a doua lună care urmează depunerii instrumentului respectiv de aprobare sau de ratificare la depozitar.
   (5)   În ceea ce privește Liechtenstein, prezenta înțelegere intră în vigoare numai după intrarea în vigoare a Protocolului de asociere cu Liechtenstein.
   Articolul 8
   (1)   În ceea ce privește Norvegia și Islanda, prezenta înțelegere este denunțată atunci când este denunțat Acordul de asociere cu Norvegia sau, respectiv, cu Islanda.
   (2)   În ceea ce privește Elveția, prezenta înțelegere este denunțată atunci când este denunțat Acordul de asociere cu Elveția.
   (3)   În ceea ce privește Liechtenstein, prezenta înțelegere este denunțată atunci când este denunțat Acordul de asociere cu Liechtenstein.
   (4)   Denunțarea se notifică depozitarului.
   Articolul 9
   Prezenta înțelegere și declarația comună sunt redactate într-un singur exemplar original în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză, islandeză și norvegiană, toate textele fiind egal autentice.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  JO L 281, 23.11.1995, p. 31.

      (2)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).

      (3)  La data semnării prezentei înțelegeri, respectivele acte sau măsuri se adoptă de către Comisie în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13) sau se adoptă în conformitate cu articolul 5a din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (JO L 184, 17.7.1999, p. 23), modificată ultima dată prin Decizia 2006/512/CE a Consiliului din 17 iulie 2006 (JO L 200, 22.7.2006, p. 11).
   ANEXĂ
   Lista comitetelor existente care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen:

               —

               Comitetul instituit în temeiul Regulamentului (CE) nr. 1683/95 al Consiliului din 29 mai 1995 de instituire a unui model uniform de viză (1);

               —

               Comitetul instituit în temeiul Regulamentului (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II) (2) și al Deciziei 2007/533/JAI a Consiliului din 12 iunie 2007 privind instituirea, funcționarea și utilizarea Sistemului de Informații Schengen din a doua generație (SIS II) (3); acest comitet asistă Comisia Europeană și în aplicarea următoarelor instrumente juridice:

                           —

                           Regulamentul (CE) nr. 767/2008 al Parlamentului European și al Consiliului din 9 iulie 2008 privind Sistemul de informații privind vizele (VIS) și schimbul de date între statele membre cu privire la vizele de scurtă ședere (Regulamentul VIS) (4);

                           —

                           Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (5);

                           —

                           Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (6);

               —

               Comitetul instituit în temeiul Deciziei 2004/201/JAI a Consiliului din 19 februarie 2004 privind procedurile de modificare a manualului Sirene (7) și al Regulamentului (CE) nr. 378/2004 al Consiliului din 19 februarie 2004 privind procedurile de modificare a manualului Sirene (8) – care asistă Comisia Europeană în activitatea de modificare a manualului Sirene;

               —

               Comitetul instituit în temeiul Deciziei 2005/267/CE a Consiliului din 16 martie 2005 de creare a unei rețele de informare și coordonare securizate, conectate la internet, pentru serviciile de gestionare a migrării ale statelor membre (9);

               —

               Comitetul instituit în temeiul Regulamentului (CE) nr. 562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) (10) – care asistă Comisia Europeană în domeniul frontierelor externe;

               —

               Comitetul „Solidaritatea și gestionarea fluxurilor migratorii”, instituit în temeiul Deciziei nr. 574/2007/CE a Parlamentului European și a Consiliului din 23 mai 2007 de instituire a Fondului pentru frontierele externe pentru perioada 2007-2013, ca parte a Programului general „Solidaritatea și gestionarea fluxurilor de migrație” (11);

               —

               Comitetul instituit în temeiul Regulamentului (CE) nr. 810/2009 al Parlamentului European și al Consiliului din 13 iulie 2009 de instituire a unui Cod comunitar al vizelor (Codul vizelor) (12) – „Comitetul pentru vize”.

      (1)  JO L 164, 14.7.1995, p. 1.

      (2)  JO L 381, 28.12.2006, p. 4.

      (3)  JO L 205, 7.8.2007, p. 63.

      (4)  JO L 218, 13.8.2008, p. 60.

      (5)  JO L 299, 8.11.2008, p. 1.

      (6)  JO L 299, 8.11.2008, p. 43.

      (7)  JO L 64, 2.3.2004, p. 45.

      (8)  JO L 64, 2.3.2004, p. 5.

      (9)  JO L 83, 1.4.2005, p. 48.

      (10)  JO L 105, 13.4.2006, p. 1.

      (11)  JO L 144, 6.6.2007, p. 22.

      (12)  JO L 243, 15.9.2009, p. 1.
 ---documentbreak--- NA ---documentbreak---

               13.4.2012

               RO

               Jurnalul Oficial al Uniunii Europene

               L 103/10

         DECLARAȚIE COMUNĂ A PĂRȚILOR CONTRACTANTE PRIVIND ASOCIEREA SPECIFICĂ LA PUNEREA ÎN APLICARE, ASIGURAREA RESPECTĂRII ȘI DEZVOLTAREA ACQUIS-ULUI SCHENGEN
   Părțile contractante declară în comun că asocierea specifică a Republicii Islanda, a Principatului Liechtenstein, a Regatului Norvegiei și a Confederației Elvețiene la punerea în aplicare, asigurarea respectării și dezvoltarea acquis-ului Schengen nu este considerată drept un precedent juridic sau politic pentru orice alt domeniu de cooperare între Uniunea Europeană și aceste state.


title: 2008/305/CE: Decizia Consiliului din 18 februarie 2008 privind încheierea Acordului între Comunitatea Europeană și Republica Panama privind anumite aspecte ale serviciilor aeriene

text:
               16.4.2008

               RO

               Jurnalul Oficial al Uniunii Europene

               L 106/6

         DECIZIA CONSILIULUI
   din 18 februarie 2008
   privind încheierea Acordului între Comunitatea Europeană și Republica Panama privind anumite aspecte ale serviciilor aeriene
   (2008/305/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               La 5 iunie 2003, Consiliul a autorizat Comisia să înceapă negocierile cu țările terțe privind înlocuirea anumitor dispoziții din acordurile bilaterale în vigoare cu un acord comunitar.

               (2)

               Comisia a negociat în numele Comunității un acord cu Republica Panama privind anumite aspecte ale serviciilor aeriene (denumit în continuare „acordul”) în conformitate cu mecanismele și directivele din anexa la decizia Consiliului referitoare la autorizarea Comisiei de a începe negocierile cu țările terțe privind înlocuirea anumitor dispoziții din acordurile bilaterale în vigoare cu un acord comunitar.

               (3)

               Acordul a fost semnat la 1 octombrie 2007 în numele Comunității Europene, sub rezerva eventualei sale încheieri la o dată ulterioară.

               (4)

               Acordul ar trebui aprobat,

         DECIDE:
   Articolul 1
   (1)   Acordul între Comunitatea Europeană și Republica Panama privind anumite aspecte ale serviciilor aeriene se aprobă prin prezenta decizie în numele Comunității.
   (2)   Textul acordului este anexat la prezenta decizie (1).
   Articolul 2
   Președintele Consiliului este autorizat să desemneze persoana împuternicită să procedeze la notificarea prevăzută la articolul 9 alineatul (1) din acord.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  A se vedea pagina 7 din prezentul Jurnal Oficial.
    ---documentbreak---

               16.4.2008

               RO

               Jurnalul Oficial al Uniunii Europene

               L 106/7

         ACORD
   între Comunitatea Europeană și Republica Panama privind unele aspecte ale serviciilor aeriene
   COMUNITATEA EUROPEANĂ,
   pe de o parte, și
   REPUBLICA PANAMA,
   pe de altă parte,
   (denumite în continuare „părțile”),
   CONSTATÂND faptul că acordurile bilaterale privind serviciile aeriene în vigoare, semnate între mai multe state membre ale Comunității Europene și Republica Panama, conțin dispoziții contrare legislației Comunității Europene,
   CONSTATÂND faptul că Comunitatea Europeană dispune de o competență exclusivă în ceea ce privește mai multe aspecte susceptibile de a fi incluse în acordurile bilaterale privind serviciile aeriene în vigoare între statele membre ale Comunității Europene și țări terțe,
   CONSTATÂND faptul că, în conformitate cu legislația Comunității Europene, operatorii de transport aerian comunitari stabiliți într-un stat membru au un acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și unele țări terțe care prevăd posibilitatea ca resortisanții unor astfel de țări terțe să devină proprietari ai operatorilor de transport aerian titulari ai unei licențe eliberate în conformitate cu legislația Comunității Europene,
   RECUNOSCÂND că unele dispoziții ale acordurilor bilaterale privind serviciile aeriene în vigoare între statele membre ale Comunității Europene și Republica Panama, care contravin legislației comunitare, trebuie armonizate cu aceasta pentru a stabili un temei juridic pentru serviciile aeriene dintre Comunitatea Europeană și Republica Panama și pentru a asigura continuitatea acestor servicii aeriene,
   CONSTATÂND faptul că obiectivul Comunității Europene nu este, în cadrul acestor negocieri, de a mări volumul total al traficului aerian dintre Comunitatea Europeană și Republica Panama, de a compromite echilibrul dintre operatorii de transport aerian comunitari și cei din Republica Panama sau de a negocia modificări ale dispozițiilor referitoare la drepturile de trafic din acordurile bilaterale privind serviciile aeriene în vigoare,
   AU CONVENIT DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, „state membre” înseamnă statele membre ale Comunității Europene. „State membre CALAC” înseamnă statele membre ale Comisiei Americii Latine pentru aviație civilă.
   (2)   Trimiterile la fiecare dintre acordurile enumerate în anexa I la resortisanții statului membru care este parte la acordul respectiv se interpretează ca trimiteri la resortisanții statelor membre ale Comunității Europene.
   (3)   Trimiterile la fiecare dintre acordurile enumerate în anexa I la operatorii de transport aerian sau la companiile aeriene ale statului membru care este parte la acordul respectiv se interpretează ca trimiteri la operatorii de transport aerian sau la companiile aeriene desemnate de statul membru respectiv.
   Articolul 2
   Desemnarea, autorizarea și revocarea
   (1)   Dispozițiile alineatelor (2) și (3) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui operator de transport aerian de către statul membru respectiv, autorizațiile și permisele acordate acestuia de către Republica Panama și, respectiv, refuzul, revocarea, suspendarea sau limitarea autorizațiilor sau a permiselor operatorului de transport aerian. Dispozițiile alineatelor (4) și (5) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui operator de transport aerian de către Republica Panama, autorizațiile și permisele acordate acestuia de către statul membru și, respectiv, refuzul, revocarea, suspendarea sau limitarea autorizațiilor sau a permiselor operatorului de transport aerian.
   (2)   De îndată ce se primește o desemnare de la un stat membru, Republica Panama acordă autorizațiile și permisele corespunzătoare într-un termen de procedură minim, cu condiția ca:

               (i)

               operatorul de transport aerian să fie stabilit, în temeiul Tratatului de instituire a Comunității Europene, pe teritoriul statului membru care a efectuat desemnarea și să dețină o licență de operare valabilă în conformitate cu legislația Comunității Europene;

               (ii)

               statul membru care a eliberat certificatul de operator de transport aerian să efectueze și să asigure un control reglementar efectiv al operatorului de transport aerian, iar autoritatea aeronautică competentă să fie identificată în mod clar în actul de desemnare; și

               (iii)

               operatorul de transport aerian să fie deținut, în mod direct sau prin intermediul unui acționariat majoritar, și să fie controlat în mod efectiv de state membre și/sau de resortisanți ai statelor membre sau de alte state enumerate în anexa III și/sau de resortisanți ai acestor alte state.

         (3)   Republica Panama poate refuza, revoca, suspenda sau limita autorizațiile sau permisele unui operator de transport aerian desemnat de un stat membru, în cazul în care:

               (i)

               operatorul de transport aerian nu este stabilit, în temeiul Tratatului de instituire a Comunității Europene, pe teritoriul statului membru care a efectuat desemnarea sau nu deține o licență de operare valabilă în conformitate cu legislația Comunității Europene; sau

               (ii)

               controlul reglementar efectiv al operatorului de transport aerian nu este exercitat sau menținut de către statul membru care a eliberat certificatul de operator de transport aerian al acestuia sau în cazul în care autoritatea aeronautică competentă nu este identificată în mod clar în actul de desemnare; sau

               (iii)

               operatorul de transport aerian nu este deținut și controlat efectiv, în mod direct sau prin intermediul unui acționariat majoritar, de state membre și/sau resortisanți ai statelor membre sau de alte state enumerate în anexa III și/sau de resortisanți ai acestor alte state; sau

               (iv)

               operatorul de transport aerian este deja autorizat să funcționeze în temeiul unui acord bilateral între Republica Panama și un alt stat membru, iar Republica Panama demonstrează că, prin exercitarea drepturilor de trafic care rezultă din prezentul acord pe o rută care cuprinde un punct situat în statul membru respectiv, transportatorul aerian ar evita restricțiile privind drepturile de trafic impuse în baza celuilalt acord; sau

               (v)

               transportatorul aerian deține un certificat de operator de transport aerian emis de către un stat membru și nu există niciun acord bilateral privind serviciile aeriene între Republica Panama și statul membru respectiv, iar drepturile de trafic către statul membru respectiv i-au fost refuzate operatorului de transport aerian desemnat de către Republica Panama.

         În exercitarea drepturilor sale în conformitate cu prezentul alineat, Republica Panama nu face discriminare în funcție de naționalitate între operatorii de transport aerian comunitari.
   (4)   După ce primește o desemnare de către Republica Panama, un stat membru acordă autorizațiile și permisele corespunzătoare într-un termen de procedură minim, cu condiția ca:

               (i)

               operatorul de transport aerian să fie stabilit în Republica Panama; și

               (ii)

               Republica Panama să efectueze și să asigure un control reglementar efectiv al operatorului de transport aerian și să aibă competența de a emite certificatul de operator de transport aerian; și

               (iii)

               operatorul de transport aerian să fie deținut și controlat efectiv, în mod direct sau prin intermediul unui acționariat majoritar, de state membre CALAC și/sau de resortisanți ai statelor membre CALAC.

         (5)   Un stat membru poate refuza, revoca, suspenda sau limita autorizațiile sau permisele unui operator de transport aerian desemnat de către Republica Panama, în cazul în care:

               (i)

               operatorul de transport aerian nu este stabilit în Republica Panama; sau

               (ii)

               controlul reglementar efectiv al operatorului de transportat aerian nu este exercitat sau menținut de către Republica Panama sau Republica Panama nu are competența de a emite certificatul de operator de transport aerian; sau

               (iii)

               operatorul de transport aerian nu este deținut și controlat efectiv, în mod direct sau prin intermediul unui acționariat majoritar, de state membre CALAC și/sau de resortisanți ai statelor membre CALAC; sau

               (iv)

               operatorul de transport aerian este deja autorizat să funcționeze în temeiul unui acord bilateral dintre statul membru și un alt stat membru CALAC, iar statul membru demonstrează că, prin exercitarea drepturilor de trafic care rezultă din prezentul acord pe o rută care cuprinde un punct situat în statul membru CALAC respectiv, operatorul de transport aerian ar evita restricțiile privind drepturile de trafic impuse în baza celuilalt acord.

         Articolul 3
   Siguranța
   (1)   Dispozițiile alineatului (2) din prezentul articol completează articolele enumerate în anexa II litera (c).
   (2)   În cazul în care un stat membru a desemnat un operator de transport aerian al cărui control reglementar este exercitat și menținut de către un alt stat membru, drepturile Republicii Panama în cadrul dispozițiilor privind siguranța cuprinse în acordul încheiat între statul membru care a desemnat operatorul de transport aerian și Republica Panama se aplică în mod identic în ceea ce privește adoptarea, exercitarea sau menținerea standardelor de siguranță de către acest alt stat membru, precum și în ceea ce privește licența de funcționare a respectivului operator de transport aerian.
   Articolul 4
   Impozitarea combustibilului folosit pentru aviație
   (1)   Dispozițiile alineatelor (2) și (3) din prezentul articol completează dispozițiile corespunzătoare ale articolelor enumerate în anexa II litera (d).
   (2)   Fără a aduce atingere oricărei alte dispoziții contrare, niciuna dintre dispozițiile din acordurile enumerate în anexa II litera (d) nu împiedică un stat membru să aplice în mod nediscriminatoriu impozite, prelevări, taxe, comisioane sau redevențe pe combustibilul furnizat pe teritoriul său, destinat să fie utilizat de o aeronavă a unui operator de transport aerian desemnat de Republica Panama care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
   (3)   Fără a aduce atingere oricărei alte dispoziții contrare, niciuna dintre dispozițiile din acordurile enumerate în anexa II litera (d) nu împiedică Republica Panama să aplice în mod nediscriminatoriu impozite, prelevări, drepturi, taxe sau redevențe pe combustibilul furnizat pe teritoriul său, destinat să fie utilizat de o aeronavă a unui operator de transport aerian desemnat de către un stat membru care operează pe ruta dintre un punct situat pe teritoriul Republicii Panama și un alt punct situat pe teritoriul Republicii Panama sau pe teritoriul unui alt stat membru CALAC.
   Articolul 5
   Tarife pentru transport
   (1)   Dispozițiile alineatelor (2) și (3) din prezentul articol completează articolele enumerate în anexa II litera (e).
   (2)   Tarifele care vor fi practicate de către operatorul sau operatorii de transport aerian desemnat (desemnați) de Republica Panama în temeiul unuia dintre acordurile enumerate în anexa I, care conține o dispoziție menționată în anexa II litera (e), pentru transporturile efectuate integral în cadrul Comunității Europene, sunt reglementate de legislația Comunității Europene. Legislația Comunității Europene se aplică în mod nediscriminatoriu.
   (3)   Tarifele care vor fi practicate de către operatorul sau operatorii de transport aerian desemnat (desemnați) de către un stat membru în temeiul unuia dintre acordurile enumerate în anexa I, care conține o dispoziție menționată în anexa II litera (e), pentru transporturile efectuate între Republica Panama și un alt stat membru CALAC, sunt reglementate de legislația din Panama privind rolul dominant în materie de prețuri, legislație care se aplică în mod nediscriminatoriu.
   Articolul 6
   Compatibilitatea cu normele privind concurența
   (1)   Fără a aduce atingere oricărei alte dispoziții contrare, niciuna dintre dispozițiile acordurilor enumerate în anexa I: (i) nu trebuie să favorizeze adoptarea unor acorduri între întreprinderi, a unor decizii luate de către asociații de întreprinderi sau a unor practici concertate care împiedică, denaturează sau restricționează concurența; (ii) nu consolidează efectele unui astfel de acord, unei astfel de decizii sau practici concertate; sau (iii) nu deleagă operatorilor economici privați responsabilitatea pentru luarea unor măsuri care împiedică, denaturează sau restricționează concurența.
   (2)   Dispozițiile acordurilor enumerate în anexa I care sunt incompatibile cu alineatul (1) din prezentul articol nu se aplică.
   Articolul 7
   Anexe la acord
   Anexele la prezentul acord fac parte integrantă din acesta.
   Articolul 8
   Revizuirea sau modificarea
   În orice moment, părțile pot revizui sau modifica de comun acord prezentul acord.
   Articolul 9
   Intrarea în vigoare
   Prezentul acord intră în vigoare la data la care părțile și-au comunicat reciproc, în scris, îndeplinirea procedurilor interne respective, necesare intrării în vigoare.
   Articolul 10
   Denunțarea acordului
   (1)   Denunțarea unuia dintre acordurile enumerate în anexa I conduce la denunțarea simultană a tuturor dispozițiilor prezentului acord privind acordul în cauză enumerat în anexa I.
   (2)   Denunțarea tuturor acordurilor enumerate în anexa I conduce la denunțarea simultană a prezentului acord.

      DREPT CARE subsemnații, pe deplin autorizați, semnează prezentul acord.
      Încheiat la Panama City în dublu exemplar, la întâi octombrie două mii șapte, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, olandeză, maghiară, malteză, polonă, portugheză, română, slovacă, slovenă, spaniolă și suedeză. În cazul unor divergențe, textul în limba spaniolă prevalează asupra celorlalte versiuni lingvistice.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Панама
         Por la República de Panamá
         Za Panamskou republiku
         For Republikken Panama
         Für die Republik Panama
         Panama Vabariigi nimel
         Για τη Δημοκρατία του Παναμά
         For the Republic of Panama
         Pour la République du Panama
         Per la Repubblica di Panama
         Panamas Republikas vārdā
         Panamos Respublikos vardu
         A Panamai Köztársaság részéről
         Għar-Repubblika tal-Panama
         Voor de Republiek Panama
         W imieniu Republiki Panamy
         Pela República do Panamá
         Pentru Republica Panama
         Za Panamskú republiku
         Za Republiko Panamo
         Panaman tasavallan puolesta
         För Republiken Panama

   ANEXA I
   Lista acordurilor menționate la articolul 1 din prezentul acord

               (a)

               Acorduri privind serviciile aeriene între Republica Panama și statele membre ale Comunității Europene care, la data semnării prezentului acord, au fost încheiate, semnate și/sau se aplică în mod provizoriu

                           —

                           Acord între Guvernul Republicii Federale Germania și Republica Panama privind serviciile de transport aerian, încheiat la Panama City la 13 decembrie 1999, denumit în continuare „Acord Panama-Germania” în anexa II.

                           —

                           Acord privind serviciile de transport aerian între Republica Panama și Regatul Belgiei, semnat la Panama City la 12 ianuarie 1966, denumit în continuare „Acord Panama-Belgia” în anexa II.

                           —

                           Acord privind serviciile de transport aerian între Regatul Spaniei și Republica Panama, semnat la Panama City la 7 august 2001, denumit în continuare „Acord Panama-Spania” în anexa II.

                           —

                           Protocolul reuniunii dintre delegațiile din domeniul aeronautic ale Guvernului Republicii Italiene și Guvernul Republicii Panama, semnat la Roma la 11 noiembrie 1970, denumit în continuare „Protocol Panama-Italia” în anexa II.

                           —

                           Acord între Republica Panama și Regatul Țărilor de Jos privind serviciile de transport aerian între și în afara teritoriilor lor respective, parafat ca și anexa II la memorandumul de înțelegere, semnat la Haga la 7 iunie 1995, denumit în continuare „Acord Panama-Țările de Jos” în anexa II.

                           —

                           Acord între Regatul Unit al Marii Britanii și Irlandei de Nord și Republica Panama, parafat ca și anexa B la memorandumul de înțelegere, semnat la Londra la 26 august 1997, denumit în continuare „Acord Panama-Regatul Unit” în anexa II.

               (b)

               Acorduri privind serviciile aeriene și alte aranjamente parafate sau semnate între Republica Panama și state membre ale Comunității Europene care, la data semnării prezentului acord, nu intraseră încă în vigoare și nu fac obiectul unei aplicări provizorii.

         ANEXA II
   Lista articolelor din acordurile enumerate în anexa I și menționate la articolele 2-5 din prezentul acord

               (a)

               Desemnarea:

                           —

                           articolul 3 din Acordul Panama-Germania;

                           —

                           articolul 3 din Acordul Panama-Spania;

                           —

                           articolul 4 din Acordul Panama-Țările de Jos;

                           —

                           articolul 4 din Acordul Panama-Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 3 din Acordul Panama-Germania;

                           —

                           articolul 9 din Acordul Panama-Belgia;

                           —

                           articolul 4 din Acordul Panama-Spania;

                           —

                           articolul 5 din Acordul Panama-Țările de Jos;

                           —

                           articolul 5 din Acordul Panama-Regatul Unit.

               (c)

               Controlul reglementar:

                           —

                           articolul 12 din Acordul Panama-Germania;

                           —

                           articolul 11 din Acordul Panama-Spania.

               (d)

               Impozitarea combustibilului pentru aviație:

                           —

                           articolul 6 din Acordul Panama-Germania;

                           —

                           articolul 7 din Acordul Panama-Belgia;

                           —

                           articolul 5 din Acordul Panama-Spania;

                           —

                           articolul 10 din Acordul Panama-Țările de Jos;

                           —

                           articolul 8 din Acordul Panama-Regatul Unit.

               (e)

               Tarifele pentru transport:

                           —

                           articolul 10 din Acordul Panama-Germania;

                           —

                           articolul 5 din Acordul Panama-Belgia;

                           —

                           articolul 7 din Acordul Panama-Spania;

                           —

                           articolul 6 din Acordul Panama-Țările de Jos;

                           —

                           articolul 7 din Acordul Panama-Regatul Unit.

         ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European)

               (b)

               Principatul Liechtenstein (în cadrul Acordului privind Spațiul Economic European)

               (c)

               Regatul Norvegiei (în cadrul Acordului privind Spațiul Economic European)

               (d)

               Confederația Elvețiană (în cadrul Acordului dintre Comunitatea Europeană și Confederația Elvețiană privind transportul aerian)


               27.9.2016

               RO

               Jurnalul Oficial al Uniunii Europene

               C 353/112

         P8_TA(2015)0194
   Cererea de ridicare a imunității parlamentare a lui Theodoros Zagorakis
   Decizia Parlamentului European din 19 mai 2015 privind cererea de ridicare a imunității lui Theodoros Zagorakis (II) (2015/2071(IMM))
   (2016/C 353/19)

      Parlamentul European,

               —

               având în vedere cererea de ridicare a imunității lui Theodoros Zagorakis, înaintată la 10 martie 2015 de către procurorul adjunct din cadrul Curții Supreme a Greciei în legătură cu cauza nr. ΑΒΜ Δ2011/5382, Β2012/564, aflată pe rolul Tribunalul de primă instanță Salonic și anunțată în ședința plenară din 25 martie 2015,

               —

               având în vedere faptul că dl Zagorakis a renunțat la dreptul său de a fi audiat în conformitate cu articolul 9 alineatul (5) din Regulamentul său de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 62 din Constituția Republicii Elene,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0151/2015),

               A.

               întrucât procurorul adjunct din cadrul Curții Supreme a Greciei a solicitat ridicarea imunității lui Theodoros Zagorakis, deputat în Parlamentul European, în legătură cu o posibilă acționare în justiție sub aspectul săvârșirii unei presupuse infracțiuni;

               B.

               întrucât articolul 9 din Protocolul nr. 7 privind privilegiile și imunitățile Uniunii Europene stipulează că membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               C.

               întrucât articolul 62 din Constituția Republicii Elene stipulează că, pe durata mandatului lor, membrii parlamentului nu pot fi urmăriți, arestați reținuți sau supuși unei alte măsuri restrictive fără acordul prealabil al parlamentului;

               D.

               întrucât dl Zagorakis este învinuit de a fi răspunzător de unele nereguli financiare survenite între 2007 și 2012 la clubul de fotbal PAOK, al cărui președinte era în acea perioadă;

               E.

               întrucât presupusa infracțiune nu are nicio legătură cu calitatea dlui Zagorakis de deputat în Parlamentul European, ci este mai curând legată de funcția sa de președinte al clubului de fotbal PAOK;

               F.

               întrucât acuzarea nu are în vedere opinii sau voturi exprimate în exercițiul funcțiunilor de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;

               G.

               întrucât nu există motive pentru a suspecta că urmărirea penală ar avea la bază intenția de aduce daune activității politice a deputatului (fumus persecutionis), dat fiind că învinuirile au fost formulate cu mai mulți ani înainte ca deputatul să-și preia mandatul;

               1.

               hotărăște să-i ridice imunitatea lui Theodoros Zagorakis;

               2.

               încredințează Președintelui sarcina de a transmite fără întârziere prezenta decizie Parchetului de pe lângă Curtea Supremă a Greciei.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.


title: Decizia Consiliului din 15 ianuarie 2016 de numire a trei membri și a trei supleanți în cadrul consiliului de administrație al Agenției pentru Cooperarea Autorităților de Reglementare din Domeniul Energiei

text:
               20.1.2016

               RO

               Jurnalul Oficial al Uniunii Europene

               C 19/6

         DECIZIA CONSILIULUI
   din 15 ianuarie 2016
   de numire a trei membri și a trei supleanți în cadrul consiliului de administrație al Agenției pentru Cooperarea Autorităților de Reglementare din Domeniul Energiei
   (2016/C 19/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (1), în special articolul 12,
   întrucât:

               (1)

               Regulamentul (CE) nr. 713/2009 prevede obligativitatea numirii de către Consiliu a cinci membri și a supleanților acestora în cadrul consiliului de administrație din cadrul Agenției pentru Cooperarea Autorităților de Reglementare din Domeniul Energiei.

               (2)

               În conformitate cu Regulamentul (CE) nr. 713/2009, un membru al consiliului de administrație nu poate fi membru în cadrul Consiliului autorităților de reglementare, iar membrii consiliului de administrație acționează independent și obiectiv în interes public.

               (3)

               În conformitate cu articolul 12 alineatul (1) din Regulamentul (CE) nr. 713/2009, durata mandatului membrilor și al membrilor supleanți ai consiliului de administrație este de patru ani, acesta putând fi reînnoit o singură dată. Totuși, pentru a asigura o continuitate în funcționarea consiliului de administrație, pentru primul mandat, durata mandatului pentru jumătate din numărul membrilor și supleanților din consiliul de administrație a fost stabilit la șase ani.

               (4)

               Prin urmare, prin decizia sa din 22 decembrie 2009 (2), Consiliul a numit în consiliul de administrație trei membri și trei supleanți pentru o perioadă de șase ani și doi membri și doi supleanți pentru o perioadă de patru ani de la 28 ianuarie 2010. Mai mult decât atât, prin decizia sa din 15 noiembrie 2013 (3), Consiliul a numit doi membri și trei supleanți în consiliul de administrație pentru o perioadă de patru ani de la 28 ianuarie 2014.

               (5)

               Având în vedere încheierea mandatelor cu o durată de șase ani a trei membri și a doi supleanți și a demisiei unui supleant din mandatul său cu o durată de patru ani, ar trebui să se numească trei membri și trei supleanți pentru a-i înlocui pe aceștia,

         ADOPTĂ PREZENTA DECIZIE:
   Articolul 1
   Se numesc, în calitate de membri în cadrul consiliului de administrație al Agenției pentru Cooperarea Autorităților de Reglementare din Domeniul Energiei, pentru o perioadă de patru ani începând cu 28 ianuarie 2016, următoarele persoane:

               —

               Edmund HOSKER, Regatul Unit;

               —

               Georgios SHAMMAS, Cipru;

               —

               Piotr Grzegorz WOŹNIAK, Polonia.

         Articolul 2
   Se numesc, în calitate de supleanți în cadrul consiliului de administrație al Agenției pentru Cooperarea Autorităților de Reglementare din Domeniul Energiei, pentru o perioadă de patru ani începând cu 28 ianuarie 2016, următoarele persoane:

               —

               Martin HANSEN, Danemarca;

               —

               Jurijs SPIRIDONOVS, Letonia.

         Articolul 3
   Se numește, în calitate de supleant în cadrul consiliului de administrație al Agenției pentru Cooperarea Autorităților de Reglementare din Domeniul Energiei, pentru o perioadă de doi ani începând cu 28 ianuarie 2016, următoarea persoană:

               —

               Carlos AGUIRRE CALZADA, Spania.

         Articolul 4
   Prezenta decizie intră în vigoare la data adoptării.

      Adoptată la Bruxelles, 15 ianuarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  JO L 211, 14.8.2009, p. 1.

      (2)  Decizia Consiliului din 22 decembrie 2009 de numire a cinci membri și a cinci supleanți ai consiliului de administrație în cadrul Agenției pentru Cooperarea Autorităților de Reglementare din Domeniul Energiei (JO C 21, 28.1.2010, p. 1).

      (3)  Decizia Consiliului din 15 noiembrie 2013 de numire a doi membri și a trei supleanți ai consiliului de administrație în cadrul Agenției pentru Cooperarea Autorităților de Reglementare din Domeniul Energiei (JO C 337, 19.11.2013, p. 8).